בורה מילוטינוביץ'

וליבור "בורה" מילוטינוביץ'  (בסרבית: Велибор Бора Милутиновић; נולד ב-7 בספטמבר 1944) הוא כדורגלן עבר סרבי, ומאמן כדורגל בהווה.

את קריירת האימון החל מילוטינוביץ' בקבוצת אוניברסידד נסיונל  המקסיקנית, שהיא גם קבוצותו האחרונה בקריירה כשחקן מקצועי. בין הקבוצות בהן שיחק, נמנות פרטיזן בלגרד, מונקו וניס.

מילוטינוביץ' הוא המאמן היחידי בהיסטוריה שאימן 5 נבחרות שונות במונדיאל: מקסיקו (1986), קוסטה ריקה (1990), ארצות הברית (1994), ניגריה (1998) וסין (2002). כמו כן, הוא היחיד שהצליח להעלות 4 נבחרות שונות מעבר לסיבוב הראשון של המונדיאל. הנבחרת היחידה עמה כשל במשימה זו היא סין, ב-2002.
בעקבות הצלחתו הרבה, זכה לכינוי 'קוסם' (Miracle Worker), כינוי שהוענק לו לראשונה על ידי נשיא ההתאחדות לכדורגל של ארצות הברית. ב-2009 אימן מילוטינוביץ' את עיראק, והעלה אותה לגביע הקונפדרציות.

בנוסף, אימן מילוטינוביץ' את נבחרות ג'מייקה, הונדורס ואת קבוצות הכדורגל אודינזה, ניו יורק רד בולס, ואל-סאעד מקטר.

מילוטינוביץ' הוא בן למשפחת כדורגלנים מוכרת בסרביה. בורה ושני אחיו: מילוס ומילורד, שיחקו יחדיו 
בפרטיזן בלגרד. כיום מתגורר במקסיקו סיטי. נשוי לאישה מקסיקנית, ובעל אזרחות מקסיקנית.

קישורים חיצוניים 

כדורגלנים יוגוסלבים
קשרי כדורגל יוגוסלבים
כדורגלנים סרבים
קשרי כדורגל סרבים
כדורגלני OFK בלגרד
כדורגלני פרטיזן בלגרד
כדורגלני מונקו
כדורגלני ניס
כדורגלני אוניברסידד נסיונל
מאמני כדורגל סרבים
מאמני נבחרת מקסיקו בכדורגל
מאמני סן לורנסו
מאמני אודינזה
מאמני וראקרוס
מאמני נבחרת קוסטה ריקה בכדורגל
מאמני נבחרת ארצות הברית בכדורגל
מאמני נבחרת ניגריה בכדורגל
מאמני ניו יורק רד בולס
מאמני נבחרת סין בכדורגל
מאמני נבחרת עיראק בכדורגל
מאמני א-סד
סרביה ומונטנגרו: מאמני כדורגל
ילידי 1944